ผมไปผ่าฟันคุดมาตั้งเเต่วันองคาร วันนี้เป็นวันที่4 ยังมีเลือดไหลซึมๆออกมาบ้าง เเละรู้สึกว่าปากมีกลิ่นเหม็น ไม่รู้ว่าเป็นกลิ่นเหม็นจากการอักเสบ หรือกลิ่นเหม็นจากการทำความสะอาดปากไม่ดี แต่ไม่มีอาการปวดเลย อยากถามว่า ที่กล่าวมาทั้งหมด เป็นอาการของการอักเสบหลังผ่าฟันคุดหรือเปล่าครับ
สวัสดีค่ะ การผ่าฟันคุดเป็นการทำหัตถการผ่าตัดในช่องปากอย่างหนึ่ง หลังทำอาจมีอาการปวด บวม แดงได้ใน 1-3 วันแรก หลังจากนั้นอาการจะค่อยๆน้อยลงเรื่อยๆ เลือดอาจจะไหลซึมจากแผลได้ภายใน 24 ชั่วโมงแรก ทันตแพทย์มักใช้ผ้าก๊อซสะอาดกดหยุดเลือดเอาไว้ หากเลือดหยุดไหลแล้วสามารถเอาออกเองได้ อาจจะเห็นเป็นลิ่มเลือดที่แผลซึ่งจะสลายไปได้เองสังเกตอาการ ถ้ามีอาการปวดบวมแดงเรื้อรังเป็นอาทิตย์ มีหนองไหลจากแผล หรือมีไข้สูง หรือหากเลือดไหลออกมาเป็นลิ่มๆไม่หยุด หรือมีกลิ่นเหม็นจากแผลมากผิดปกติ ควรกลับไปพบทันตแพทย์ เพราะอาจเป็นสัญญาณของแผลติดเชื้อได้การดูแลตัวเองเบื้องต้น รับประทานอาหารอ่อนๆ ที่ไม่ต้องเคี้ยวมาก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆวันละ 2 ครั้ง รับประทานยาแก้ปวด ยาแก้อักเสบที่ไม่ใช่สเตียรอยด์หรือยาแก้ปวดกลุ่มที่มีอนุพันธ์มอร์ฟีนอ่อนๆ ที่แพทย์จ่ายมาได้